Διατραπεζικά Συστήματα Α.Ε.

Η εταιρεία ΔΙΑΣ (Διατραπεζικά Συστήματα) Α.Ε. (DIAS (Interbanking Systems) S.A.) είναι ο εθνικός φορέας διατραπεζικών πληρωμών στην Ελλάδα. Ιδρύθηκε το 1989 και λειτουργεί ως Αυτοματοποιημένο Σύστημα Εκκαθάρισης (ACH) ή Μηχανισμος Εκκαθάρισης και Διακανονισμού (CSM) για πληρωμές σε ευρώ. Τελεί υπό την επίβλεψη της Τράπεζα της Ελλάδος και είναι αναγνωρισμένη από το Ευρωπαϊκό Συμβούλιο Πληρωμών (EPC).
 Ιστορία 
Η ΔΙΑΣ Α.Ε. (Διατραπεζικά Συστήματα Α.Ε.) ιδρύθηκε το 1989 από δεκατέσσερις εμπορικές τράπεζες, με πρωτοβουλία της Ελληνικής Ένωσης Τραπεζών, η οποία ήδη από το 1985 είχε εκπονήσει μελέτη για τον σχεδιασμό ενός εθνικού διατραπεζικού συστήματος πληρωμών. Στόχος της ίδρυσης ήταν η προαγωγή των τραπεζικών συναλλαγών και η ενίσχυση της διατραπεζικής συνεργασίας μέσω της ανάπτυξης κοινών υποδομών πληρωμών. Επίσημη Ιστοσελίδα ΔΙΑΣ – Ιστορία
Το 1995, στο μετοχικό κεφάλαιο εισήλθε και η Τράπεζα της Ελλάδος. Κατά τη δεκαετία του 1990, η εταιρεία ανέπτυξε συστήματα για εμβάσματα, πληρωμές ΔΕΚΟ και επιταγές, ενώ το 2004 εντάχθηκε στο πλαίσιο SEPA.

Το 2017 παρουσίασε το εθνικό σχήμα άμεσων πληρωμών IRIS, ενώ από το 2021 συνδέεται με το TARGET Instant Payment Settlement (TIPS) του Ευρωσυστήματος.

Το 2022 έγινε μέλος της European Mobile Payment Systems Association και το 2025 υπέγραψε συμφωνία συμμετοχής στο ευρωπαϊκό έργο  European Payments Alliance, για τη διασύνδεση εθνικών σχημάτων άμεσων πληρωμών.
Σήμερα, η ΔΙΑΣ αποτελεί βασική υποδομή του ελληνικού χρηματοπιστωτικού οικοσυστήματος και φορέα-κλειδί στην ψηφιακή μετάβαση των πληρωμών στη χώρα.

Σημαντικά ορόσημα:
 1990s–2000s: Δημιουργία συστημάτων για εμβάσματα, πληρωμές ΔΕΚΟ και επιταγές.
 2004: Ένταξη στο πλαίσιο SEPA
 2021: Σύνδεση με το TARGET Instant Payment Settlement (TIPS) του Ευρωσυστήματος μέσω του ASTA της Τράπεζας της Ελλάδος.
 2021–2024: Ραγδαία ανάπτυξη υπηρεσιών άμεσων πληρωμών μέσω του σχήματος IRIS (P2P, P2Pro, Commerce).
 2022: Η ΔΙΑΣ εντάσσεται στο European Mobile Payment Systems Association, την Ευρωπαϊκή Ένωση Συστημάτων Πληρωμών μέσω Φορητών Συσκευών.
 2024: Ένταξη Κυπριακής Τραπεζικής Κοινότητας στο SEPA Instant Credit Transferhttps://www.kathimerini.com.cy/gr/oikonomiki/oikonomia/embasmata-se-deka-deyterolepta ΑΡΘΡΟ ΚΑΘΗΜΕΡΙΝΗΣ
 2025: Υπογραφή συμφώνου συμμετοχής στο ευρωπαϊκό έργο EuroPA European Payments Alliance, που ενώνει εθνικά σχήματα άμεσων πληρωμών στην Ευρώπη.Επίσημη Ιστοσελίδα ΔΙΑΣ - Δελτίο Τύπου 12.06.2025
2025: Τον Σεπτέμβριο του 2025 η υπηρεσία IRIS P2P, αποδεικνύοντας τη δυναμική της ανάπτυξη, ξεπέρασε τους 4.000.000 εγγεγραμμένους χρήστες στην Ελλάδα.
 Υπηρεσίες 
Η εταιρεία παρέχει υπηρεσίες εκκαθάρισης και διακανονισμού πληρωμών, που περιλαμβάνουν:
 Υπηρεσίες SEPA: SCT (Credit Transfer), SDD (Direct Debit), SCT Inst (Instant Credit Transfer).
 Το εθνικό σχήμα άμεσων Α2Α (Account to Account) πληρωμών IRIS, με τα προϊόντα:
 IRIS P2P (μεταφορές μεταξύ φίλων, από κινητό σε κινητό),
 IRIS P2Pro (πληρωμές σε ελεύθερους επαγγελματίες/ατομικές επιχειρήσεις, φυσικά πρόσωπα),
 IRIS Commerce (πληρωμές σε νομικά πρόσωπα, φυσικά καταστήματα και e-shops).
 Υπηρεσία IBAN Verification (VoP) για επαλήθευση στοιχείων δικαιούχων, σύμφωνα με το ευρωπαϊκό σχήμα Verification of Payee (VoP). Η ΔΙΑΣ λειτουργεί ως μηχανισμός δρομολόγησης επαληθεύσεων στο πλαίσιο του κανονισμού για τις άμεσες πληρωμές. Δελτίο Τύπου ΔΙΑΣ – Εφαρμογή του ευρωπαϊκού σχήματος Verification of Payee (VoP)
 Υπηρεσία RF/QR για αυτοματοποιημένη πληρωμή λογαριασμών και γενικότερων οφειλών.
 Ειδικές υπηρεσίες για το Δημόσιο και τους φορείς της Γενικής Κυβέρνησης.
 Υπηρεσία DIASATM, που επιτρέπει πρόσβαση σε οποιοδήποτε ATM των συμμετεχόντων παρόχων στην υπηρεσία.

 Οικονομικά στοιχεία 
Η εταιρεία παρουσιάζει σταθερά ανοδική πορεία την τελευταία πενταετία: NewMoney.gr – ΔΙAΣ Α.Ε.: Διψήφια ποσοστά ανάπτυξης στα €17,7 εκατ. τα έσοδα το 2024BusinessNews.gr – ΔΙΑΣ Α.Ε.: Εκρηκτική άνοδος συναλλαγών και εσόδων το 2024
 Έσοδα: €17,7 εκ. το 2024 (+62,7% σε σχέση με το 2020).ΔΙΑΣ Α.Ε. – Χρηματοοικονομικές Καταστάσεις 2024ΔΙΑΣ Α.Ε. – Χρηματοοικονομικές Καταστάσεις 2023   
 Κέρδη μετά φόρων: από €1,86 εκ. το 2020 σε €6,9 εκ. το 2024 (+274%).
 Λογιστική αξία μετοχής: €4,75 το 2024 (+35% σε σχέση με το 2020).
 467 εκ. συναλλαγές το 2024, συνολικής αξίας €502 δισ. [https://www.dias.com.gr/el/statistika2024/

 Πρόσφατες εξελίξεις 
 2023: Λανσαρίστηκε η υπηρεσία IBAN Verification.
 2024: Επέκταση ορίων συναλλαγών IRIS P2P & P2Pro στα €500 ημερησίως.Άρθρο Insider 18.12.2024
 2025: Υλοποίηση της υπηρεσίας ΔΙΑΣ-VoP (Verification of Payee), βάσει του νέου Ευρωπαϊκού Κανονισμού Άμεσων Πληρωμών.
 Συμμετοχή στο έργο EuroPA για διαλειτουργικότητα εθνικών συστημάτων πληρωμών στην Ευρώπη.Άρθρο Capital 13.06.2025

 IRIS 
Το IRIS αποτελεί το εθνικό σχήμα άμεσων πληρωμών (A2A – Account to Account) της ΔΙΑΣ και ένα από τα πιο δημοφιλή προϊόντα της. Το σχήμα καταγράφει συνεχή ανάπτυξη:
 3,4 εκ. χρήστες IRIS P2P το 2024 (+56% ετησίως).
 Ξεπέρασε τους 4 εκ. χρήστες το 2025.Άρθρο New Money 25.09.2025Άρθρο Business Daily 19.09.2025
 560 χιλ. επαγγελματίες στο IRIS P2Pro (2024).
 7,3 εκ. συναλλαγές IRIS Commerce το 2024 (διπλασιασμός vs 2023).

 Διακρίσεις 
 2023-2024 
 Βραβείο «Χρηματοοικονομική Τεχνολογία» για το IRIS – Επιχειρηματικά Βραβεία «Θαλής ο Μιλήσιος».
 Χρυσό βραβείο στην κατηγορία “Best Instant or Cross-Border Payments Project” – Digital Finance Awards 2023.Digital Finance Awards 2023
 Βραβείο «Greek Business Champions» – ICAP CRIF Awards.ICAP CRIF
 Δύο Χρυσά βραβεία στην κατηγορία “Cyber-Security Products & Services” – Cyber Security Awards Greece.Cyber Security Awards Greece
 Ασημένιο βραβείο “Excellence in Workplace Well-being” – HR Awards Greece.HR Awards Greece
 2025 
 Digital Banking Provider of the Year – Digital Finance Awards 2025.
 Platinum βραβείο “Best Account-to-Account Payments Solution” για το IRIS eCommerce – Digital Finance Awards 2025.
 Χρυσό βραβείο “Best Instant Payments Solution Initiative” – Digital Finance Awards 2025.
 Χρυσό βραβείο “Best API Project” για το IBAN Verification Service – Digital Finance Awards 2025.
 Bronze βραβείο “Diversity, Equity & Inclusion Visionary of the Year” – DEI Awards Greece.
 Πιστοποίηση Great Place to Work® Hellas 2025, ως αναγνώριση της συνεχούς επένδυσης της εταιρείας στην ευημερία και ανάπτυξη των εργαζομένων.Great Place to Work
Συνεχής παρουσία στη λίστα “Business Leaders in Greece” της ICAP CRIF.

 Διεθνής παρουσία 
Η ΔΙΑΣ είναι ενεργό μέλος ευρωπαϊκών οργανισμών που προωθούν τη διαλειτουργικότητα και την ενοποίηση των συστημάτων πληρωμών:
 EACHA – European Automated Clearing House Association (από το 2025 η Διευθύνουσα Σύμβουλος Σταυρούλα Καμπουρίδου μετέχει στο Δ.Σ.)Άρθρο New Money 20.05.2025
 European Mobile Payment Systems Association
 EuroPA European Payments Alliance

 Δείτε επίσης 
 SEPA

 Παραπομπές 

 Εξωτερικοί σύνδεσμοι 
•	Επίσημος ιστότοπος ΔΙΑΣ